MUNICIPIUL SATU MARE

Aparatul De Specialitate al Primarului

Serviciul Patrimoniu, Concesionări, Închirieri

Nr. 37924/21.06.2023

În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, Serviciul Patrimoniu Concesionări Închirieri, formulează următorul:

**RAPORT DE SPECIALITATE**

la proiectul de hotărâre privind darea în folosință gratuită către Parohia Ortodoxă Română Sf. Andrei, a unui teren, în suprafață de 4020 mp, situat în Satu Mare, bd. Lucian Blaga

Prin HCL nr.87/23.02.2023, consiliul local a însușit și aprobat documentația cadastrală de primă înscriere a imobilului teren în suprafață totală de 4020 mp, situat în municipiul Satu Mare, Bd. Lucian Blaga, aprobând înscrierea acestuia în domeniul public al municipiului.

Inițierea prezentului proiectului de hotărâre s-a realizat ca urmare adresei înaintată de către Parohia Ortodoxă Română Sf. Andrei prin preot Sopoian Cosmin, înregistrată la Primăria municipiului Satu Mare sub nr. 27957/13.05.2022, prin care se solicită atribuirea în folosinţă gratuită a unei suprafețe de 8477 mp din care 2500-3000 mp sunt ocupate de morminte, dorind să extindă acest cimitir care deservește zona de sud a orașului de mai bine de 70-80 de ani.

Terenul în cauză este administrat de către această parohie de peste 30 – 40 de ani, iar scopul dării acestuia în folosință gratuită este construirea unei capele în incinta cimitirului.

Cimitirul uman aflat pe acest teren nu deține o capelă iar până în prezent s-a utilizat în acest scop vechea biserica aflată la o distanță de aproximativ 900 metri de acest cimitir, distanță care reprezintă un real disconfort. Menționăm că prin HCL nr. 123/2021, modificată prin HCL nr. 180/2021 s-a aprobat darea în folosință gratuită a suprafeței de 3752 mp,. fapt pentru care în prezent se poate iniția un proiect de hotărâre având ca obiect darea în folosință gratuită și a terenului în suprafață de 4020 mp din totalul celor 8477 mp cât are parcela inițială, astfel încât să se poată realiza atât capela cât și căile de acces și a aleilor dintre morminte.

Urmare a celor prezentate mai sus, înaintăm prezentul proiect Consiliului local cu propunere de aprobare

Şef Serviciu

Faur Mihaela

Faur Mihaela/2ex